অসুস্থ প্রাক্তন উপরাষ্ট্রপতি জগদীপ ধনকড়, ভর্তি এইমসে

ওয়েবডেস্ক- অসুস্থ প্রাক্তন উপরাষ্ট্রপতি জগদীপ ধনকড় (Former Vice President Jagdeep Dhankhar) । সোমবার হঠাৎ করেই শারীরিক অবস্থার অবনতি হয়। এর পরেই তাঁকে দিল্লির (Delhi) এইমসে (AIIMS) ভর্তি করা হয় বলে জানা গিয়েছে। গত সপ্তাহের শেষে দুবার জ্ঞান হারিয়েছিলেন তিনি।

চিকিৎসকেরা তাঁকে হাসপাতালে ভর্তি হওয়ার নির্দেশ দেন। ১০ জানুয়ারি শারীরিক সমস্যার সম্মুখীন হন তিনি। শনিবার নিজের বাসভবনে বাথরুমে জ্ঞান হারিয়ে ফেলেন তিনি। সেই সময় তাঁকে এইমসে ভর্তি করা হয়। আরও পরীক্ষার জন্য তাঁকে হাসপাতালে ভর্তি হওয়ার কথা বলেন। আধিকারিকেরা জানিয়েছেন, পরীক্ষায় তাঁর এমআইআই করা হবে। গত বছর জুন মাসেও অসুস্থ হয়ে পড়েন তিনি।

আরও পড়ুন- আজ এসআইআর মামলার শুনানি, সুপ্রিম কোর্টে কী হবে এবার?

উল্লেখ্য, গত বছরের ২১ জুলাই শারীরিক অসুস্থতার কারণ জানিয়ে হঠাৎ উপরাষ্ট্রপতির পদ থেকে ইস্তফা দেন জগদীপ ধনকর। সেই সময় তাঁর এই পদত্যাগ নিয়ে রাজনৈতিক মহলে চাপানউতোর শুরু হয়েছে। তার পর থেকে তাঁকে খুব একটা জনসমক্ষে দেখা যায়নি। সম্প্রতি বার বার তাঁর অচৈতন্য হয়ে পড়ার ঘটনা চিকিৎসকদের ভাবিয়ে তুলেছে। যদিও প্রাক্তন উপরাষ্ট্রপতির বর্তমান অবস্থা নিয়ে তাঁর পরিবার বা হাসপাতালের তরফে এখনও পর্যন্ত কোনও আনুষ্ঠানিক কোনও বুলেটিন জানানো হয়নি। তবে উদ্বেগ ঘনাচ্ছে।